Cât te va costa o vacanță pe litoralul românesc la începutul lunii iunie.
Hotelierii şi-au adaptat serviciile noilor norme de sănătate. Primii turişti sunt aşteptaţi pe litoralul românesc din a doua jumătate a lunii iunie. Preţurile sejururilor în staţiunile româneşti au rămas neschimbate de anul trecut.
Am simulat pentru tine o căutare pe Booking a unui sejur la mare, în luna iunie, pe litoralul românesc. Să ştii că hotelurile te aşteaptă cu preţuri mici, însă, la prima vedere, chiar şi acestea par bulversate de covid.E mai avantajos să îţi iei un sejur la un hotel de 4 stele în Mamaia decât să te cazezi la unul de 2* în Eforie, ne arată o listă de preţuri de la agenţiile de turism. În perioada 15-20 iunie, la un hotel de 4* în Mamaia, ai preţuri de 79 de lei pe noapte, iar, la un hotel de 2* în Eforie Nord, o noapte costă 63 de lei."Nu ne putem permite să venim acum cu tarife crescute faţă de ce am contractat deja începând cu anul trecut, că aşa începe să se vândă sezonul, pentru că ştim că şi bugetul a fost foarte afectat. Preţurile includ doar micul dejun, pe care îl vei servi conform noilor reguli, în veselă de unică folosinţă, în camera sau pe terasă", a declarat Anca Nedea, directorul executiv al Organizaţiei Patronale Mamaia Constanţa.